

Szigethalom Város Önkormányzat
HU-2315 Szigethalom, Kossuth Lajos utca 10.

**weboldal**

**adatkezelési**

**tájékoztató**

Az Európa Parlament és Tanács 2016/679 Általános Adatvédelmi Rendelete – „GDPR”

- A természetes személyeknek a személyes adatok kezelése tekintetében történő védelméről és az ilyen adatok szabad áramlásáról -

alapján

Verzió: 1.0.

Hatályos: 2018. május 20. napjától

|  |  |
| --- | --- |
|  | Ellenőrizte és jóváhagyta:Fáki Lászlópolgármester sk.Stiebel Viktóriajegyzősk. |

1. **AZ ADATKEZELŐ**

Jelen adatkezelési tájékoztatónak az a célja, hogy az érintett magánszemélyeket közérthetően és tömören tájékoztassa a személyes adataik kezeléséről, az Európai Unió Általános Adatvédelmi Rendeletének (2016/679.számú Rendelet - „GDPR”) és a magyar Infotörvénynek (2011. évi CXII. törvény) megfelelően. Szigethalom Város Önkormányzat (a továbbiakban: adatkezelő) magára nézve kötelezőnek ismeri el jelen tájékoztatóban foglalt szabályokat, amelyeket a hatályos jogi szabályozás alapján alakított ki.

A <https://szigethalom.asp.lgov.hu/> alatt megtalálható weboldal adatkezeléséhez kapcsolódó adatvédelmi tájékoztató elérhető a Közérdekű információk között.

**Az adatkezelő adatai:**
Név:  Szigethalom Város Önkormányzat
Cím:  HU-2315 Szigethalom, Kossuth Lajos utca 10.

Telefon: 06 24 403-656

E-mail: titkarsag@szigethalom.hu
Képviselő: Fáki László polgármester

Tárhely szolgáltató:  Nemzeti Infokommunikációs Zrt. (továbbiakban: NISZ Zrt.)

Adatkezelő az a személy, szervezet, aki az adatkezelés céljait és eszközeit - önállóan vagy másokkal együtt - meghatározza, aki alapvetően és döntően szabályozza az adatkezelést.

Az adatkezelő a tevékenységét, belső szervezeti eljárását több adatkezelési szabályzattal is korlátozza, s védi egyben az érintettek személyes adatait, garanciális jogait.

Az adatkezelő vállalja, hogy a weboldalának üzemeltetésével és a szolgáltatásával kapcsolatos adatkezelése megfelel a mindenkori hatályos uniós és magyar szabályozásnak.
Az adatkezelő fenntartja magának a mindenkori jogot a tájékoztató megváltoztatására, de kötelezettséget vállal annak nyilvánosságra hozatalára és közzétételre.

**2. AZ ADATKEZELÉSSEL ÉRINTETT ADATOK KÖRE**

 **Általános tudnivalók**

A weboldalon az adatkezelő az önkéntesen, hozzájárulás alapján megadott személyes adatokat

tárolja, mely adatkezelés célja a tájékoztatás, ügyfélkapcsolat szerinti kiszolgálás.

A személyes adatok fajtái: vezeték- és utónév, a telefonszám, a levelezési és e-mail cím.

Az adatokat megismerő személyi kör: a kapcsolatfelvétel címzettjei.

Hivatali/ügyfél kapcsolat létrejötte esetén a szolgáltató a mindenkori hatályos ágazati jogszabályoknak megfelelő ideig tárolja a jogszabályban előírt adatkört, illetve a számviteli- és adójogszabályok (2000. évi C. törvény) szerinti 8 éves időtartamig tárolja a személyes adatok közül a nevet és a címet.

**3. ADATFELDOLGOZÓK**

 Adatkezelő adatfeldolgozót nem vesz igénybe.

**4. AZ ÉRINTETT SZEMÉLY ELŐZETES TÁJÉKOZTATÁSA**

Az érintettet – tömören, közérthetően és részletesen - tájékoztatjuk az adatai kezelésével kapcsolatos minden tényről, így különösen az adatkezelés céljáról és jogalapjáról, az adatkezelésre és az adatfeldolgozásra jogosult személyéről, az adatkezelés időtartamáról, illetve arról, hogy kik ismerhetik meg az adatokat.

A tájékoztatásunk kiterjed az érintett adatkezeléssel kapcsolatos jogaira és jogorvoslati lehetőségeire is.

**5. A SZEMÉLYES ADATOK, AZ ADATKEZELÉS CÉLJA, JOGALAPJA ÉS IDŐBELI TERJEDELME**

Az érintettel kapcsolatos minden személyes adat kezelése önkéntes hozzájáruláson alapul.

**5.1. A honlap látogatóinak adatai**

A honlap látogatása során rögzítjük a (be nem azonosítható) felhasználók IP címét, a látogatás időpontját és a megtekintett oldal címét - technikai okból, valamint a felhasználói szokásokra vonatkozó statisztikák készítése céljából. Jelen adatok statisztikai jellegű adatok, nem rendeljük hozzá konkrét vásárlónk kilétét, így az érintett nem beazonosítható.

Az adatokat a szerver maximum egy hónapig tárolja. Az adatkezelés jogalapja: érintett magánszemély önkéntes hozzájárulása.

**5.2. Kapcsolatfelvétel, levelezés**
A kezelt adatok köre: név, cím, telefonszám, e-mail cím.

Az üzeneteket a címzett csak rendeltetésszerűen használja fel, amennyiben hivatali/üzleti kapcsolat nem jön létre, úgy az adatokat a felvételtől számított maximum 30 napig tárolja, üzleti/hivatali kapcsolat létrejötte esetén az ágazati jogszabályoknak, illetve a számviteli- és adó szabályoknak megfelelően tárolja és kezeli az adatokat. A számlázási adatokkal kapcsolatos adatkezelési időtartam a számvitelről szóló 2000. évi C. törvény 169. § (2) bekezdése alapján: 8 év.

**5.3. Egyéb adatkezelések – Álláshirdetés kiírása**

Adatkezelő a konkrét álláskiírásban tájékoztatja a jelentkezőket a pályázati anyag (önéletrajz, motivációs levél) beküldése előtt a személyes adatok kezeléséről, garanciális jogokról.

**6. ADATTÁROLÁS MÓDJA, BIZTONSÁG**

Az adatkezelő honlapját kiszolgáló szerverek a NISZ Zrt.-nél találhatók.

**6.1. Adatbiztonság**

Adatkezelő az adat- és információbiztonság területére vonatkozóan külön szabályzatot alkotott.
Az adatkezelő az adatkezelés során megőrzi:

* az integritást és bizalmasságot: megvédi az információt, hogy csak az férhessen hozzá, aki erre jogosult, megvédi az információnak és a feldolgozás módszerének a pontosságát és teljességét;
* a rendelkezésre állást: gondoskodik arról, hogy amikor a jogosult használónak szüksége van rá, valóban hozzá tudjon férni a kívánt információhoz, és rendelkezésre álljanak az ezzel kapcsolatos eszközök.

Adatkezelő külön belső szabályzatokat alkotott a számítástechnikai, valamint a szervezési-technikai intézkedései vonatkozásában.

Az interneten továbbított elektronikus üzenetek, protokolltól (e-mail, web, ftp, stb.) függetlenül sérülékenyek az olyan hálózati fenyegetésekkel szemben, amelyek tisztességtelen tevékenységre, szerződés vitatására, vagy az információ felfedésére, módosítására vezetnek. Az ilyen fenyegetésektől megvédendő a szolgáltató megtesz minden tőle elvárható óvintézkedést. A rendszereket megfigyeli annak érdekében, hogy minden biztonsági eltérést rögzíthessen, és bizonyítékkal szolgálhasson minden biztonsági esemény esetében. A rendszermegfigyelés ezen kívül lehetővé teszi az alkalmazott óvintézkedések hatékonyságának ellenőrzését is.

**6.2. Adattárolás**

Az adatkezelő a szoftvereit és az informatikai eszközeit úgy választja meg és üzemelteti, hogy a kezelt adat:- az arra feljogosítottak számára hozzáférhető (rendelkezésre állás),- hitelessége és hitelesítése biztosított (adatkezelés hitelessége);- változatlansága igazolható (adatintegritás);- a jogosulatlan hozzáférés ellen védett (adat bizalmassága) legyen.

Az adatkezelő olyan műszaki, szervezési és szervezeti intézkedésekkel gondoskodik az adatkezelés biztonságának védelméről, amely az adatkezeléssel kapcsolatban jelentkező kockázatoknak megfelelő védelmi szintet nyújt.

**7. ADATTOVÁBBÍTÁS**

Az adatkezelő a felvett személyes adatokat nem továbbítja egyéb címzetteknek vagy adatfeldolgozóknak.

**8. JOGORVOSLÁSI LEHETŐSÉGEK**

**8.1. Tájékoztatás**
Az érintett bármikor tájékoztatást kérhet személyes adatai kezeléséről, az adatkezelés aktuális megtörténtéről, jogairól, garanciáiról is, így különösen az adatkezelő, adatfeldolgozó személyéről, az adatkezelés jogalapjáról, céljáról, időtartamáról, adattárolás helyéről, adatbiztonsági intézkedésekről.

 Az érintett kérelmére az adatkezelő tájékoztatást ad az adatkezeléssel összefüggő tevékenységéről, illetve az adattovábbításról.

Az adatkezelő a kérelem benyújtásától számított ésszerűen rövid időn belül, maximum azonban 30 napon belül írásban, közérthető formában adja meg a tájékoztatást.

A tájékoztatás ingyenes, ha a kérelmező ugyanabban az évben ugyanarra a tevékenységre, adatkörre vonatkozó tájékoztatási kérelmet az adatkezelőhöz még nem nyújtott be.

Ettől eltérő esetekben az adatkezelő költségtérítést állapít meg, és a tájékoztatást a költségtérítés megfizetését követően biztosítja. A költségtérítés szabályaira a közérdekű adatigénylés szabályait megfelelően kell alkalmazni.

**8.2. Helyesbítés, korlátozás, törlés**

Az adatkezelő a személyes adatot törli, ha kezelése jogellenes, az érintett azt kéri, az adatkezelés célja megszűnt, vagy az adatok tárolásának törvényben meghatározott határideje lejárt, azt a bíróság vagy az adatvédelmi hatóság elrendelte.

Adatkezelő az érintett kérelme alapján – további döntésig, intézkedésig - korlátozza a személyes adatok kezelését, azokat elkülönítve kezeli.

Az adatkezelő a helyesbítésről és a törlésről az érintettet, továbbá mindazokat értesíti, akiknek korábban az adatot adatkezelés céljára továbbították. Az értesítés mellőzhető, ha ez az adatkezelés céljára való tekintettel az érintett jogos érdekét nem sérti.

**8.3. Tiltakozás**

Az érintett tiltakozhat személyes adatának kezelése ellen, ha

* a személyes adatok kezelése (továbbítása) kizárólag az adatkezelő vagy az adatátvevő jogának vagy jogos érdekének érvényesítéséhez szükséges, kivéve, ha az adatkezelést törvény rendelte el;
* a személyes adat felhasználása vagy továbbítása közvetlen üzletszerzés, közvélemény-kutatás vagy tudományos kutatás céljára történik;
* a tiltakozás jogának gyakorlását egyébként törvény lehetővé teszi.

Az adatkezelő. - az adatkezelés egyidejű felfüggesztésével - a tiltakozást a kérelem benyújtásától számított legrövidebb időn belül, de legfeljebb 15 nap alatt megvizsgálja, és annak eredményéről a kérelmezőt írásban tájékoztatja.

Amennyiben a tiltakozás indokolt, az adatkezelő az adatkezelést - beleértve a további adatfelvételt és adattovábbítást is - megszünteti, és az adatokat zárolja, valamint a tiltakozásról, illetőleg az annak alapján tett intézkedésekről értesíti mindazokat, akik részére a tiltakozással érintett személyes adatot korábban továbbította, és akik kötelesek intézkedni a tiltakozási jog érvényesítése érdekében.

Amennyiben az érintett az adatkezelőnek a meghozott döntésével nem ért egyet, az ellen - annak közlésétől számított 30 napon belül - bírósághoz fordulhat.
Az adatkezelő az érintett adatát nem törölheti, ha az adatkezelést törvény rendelte el. Az adat azonban nem továbbítható az adatátvevő részére, ha az adatkezelő egyetértett a tiltakozással, illetőleg a bíróság a tiltakozás jogosságát megállapította.

**8.4. Hatósági, bírósági jogorvoslat**
Az adatkezelő tevékenysége ellen panasz tehető, eljárás kezdeményezhető:
Név: Nemzeti Adatvédelmi és Információszabadság Hatóság (NAIH)
Székhely: 1125 Budapest, Szilágyi Erzsébet fasor 22/c
Postacím: 1534 Budapest, Pf.: 834
Telefon: +36 (1) 391-1400
Telefax: +36 (1) 391-1410
E-mail: ugyfelszolgalat@naih.hu

Az érintett személy a jogainak megsértése esetén az adatkezelő ellen bírósághoz is fordulhat.  A bírósági illetékességi szabályok jelölik meg az eljáró bíróságot, az érintett a lakóhelye, tartózkodási helye szerinti Törvényszéknél is jogosult kezdeményezni az eljárást.